
Automatisk generert beskrivelse]Lødingen Kommune 
Helse og omsorg 
Lødingen hjemmetjeneste 

Rengjøringsprosedyre
Praktisk bistand / Hjemmehjelp – Lødingen kommune
1. Formål
Formålet med prosedyren er å sikre forsvarlig, systematisk og hygienisk utførelse av rengjøring ved tildelt praktisk bistand, i tråd med gjeldende vedtak og kommunens kvalitetskrav.
2. Virkeområde
Prosedyren gjelder for ansatte som utfører praktisk bistand/hjemmehjelp i private hjem i Lødingen kommune.
3. Ansvar
Den ansatte er ansvarlig for å utføre rengjøring i henhold til vedtak og denne prosedyren.
Enhetsleder har ansvar for at prosedyren er kjent, oppdatert og etterleves.
4. Grunnleggende prinsipper
Rengjøring utføres kun innenfor rammene av gjeldende vedtak.
Tjenesten tilpasses den enkelte boligs utforming og brukerens funksjonsnivå.
Det tas hensyn til smittevern, HMS og ergonomiske arbeidsmetoder.
Arbeidet skal utføres på en respektfull og verdig måte i brukerens hjem.
5. Forberedelser før rengjøring
· Avklar med bruker hva som skal gjøres innenfor vedtaket.
· Sørg for god håndhygiene før og etter oppdrag.
· Bruk brukerens tilgjengelige rengjøringsutstyr og -midler, med mindre annet er avtalt.
· Vurder behov for hansker ved kontakt med skitt, avfall eller toalett.
6. Hva inngår i praktisk bistand – rengjøring
Rengjøring kan omfatte følgende oppgaver, i henhold til vedtak og avtalt frekvens:
Oppholdsrom og soverom
· Støvtørking av tilgjengelige flater
· Støvsuging av gulv og tepper
· Tørr- eller fuktmopping av gulv ved behov
· Lufting ved ønske og mulighet
· sengeskift
Kjøkken
· Tørking av benk, bord og tilgjengelige overflater
· Rengjøring av vask og kran
· Utvendig rengjøring av komfyr og hvitevarer ved behov
· Støvsuging og gulvrengjøring
Bad og toalett
· Rengjøring av servant, toalett og tilgjengelige flater
· Tørking av speil
· Gulvrengjøring
Gang/entre
· Støvsuging og rengjøring av gulv
· Enkel rydding av tilgjengelige områder
7. Hva inngår ikke i praktisk bistand
Følgende oppgaver inngår ikke, med mindre annet er særskilt vedtatt:
· Grundig hovedrengjøring
· Vindusvask mer enn 2 ganger pr år 
· Rengjøring av tak, vegger eller lister
· Flytting av tunge møbler
· Rengjøring etter oppussing, bygging eller husdyr utover normal husholdning
· Rengjøring til eller etter besøkende. 
· Hagearbeid 
· Banking/risting av store gulvtepper
· Rydder ikke snø utenfor bolig. 
8. Avvik og spesielle forhold
· Dersom forhold i boligen hindrer forsvarlig utførelse (f.eks. dårlig hygiene, manglende utstyr, eller HMS-risiko), skal dette meldes til nærmeste leder.
· Ved endrede behov hos bruker meldes dette til forvaltningskontoret.
9. Dokumentasjon
Utført tjeneste dokumenteres i henhold til rutiner i Aidn. Eventuelle avvik eller observasjoner av betydning skal journalføres, avvik meldes via internkontrollsystemet Compilo. 

